Tolong jelaskan mengenai Penyelidikan Sains Pemakanan dari Sains pemakanan dalam bahasa melayu

Penyelidikan sains pemakanan selalunya selari dengan Sains Makanan (Food Science) dan klinikal (Dietetik). Sains pemakanan selalunya berfokus kepada fungsi sesuatu khasiat atau zat makanan terhadap kesihatan manusia. Antara khasiat yang sering difokuskan adalah protein, lemak, karbohidrat, dan kandungan gula. Selari dengan perkembangan analisis kimia, penyelidikan sains makanan telah berkembang menjadi lebih berfokus seperti penyelidikan khasiat sebuah jenis bahan kimia terhadap kesihatan tubuh badan. Antara jenis kelas bahan kimia yang sering dikaitkan dengan kesihatan tubuh badan adalah isoflavon, asid amino, vitamin, dan pelbagai lagi.

Metod strategi penyelidikan sains pemakanan selalunya berfokus kepada kelansungan laluan metabolisme seperti kitaran krebs, glikolisis dan pelbagai kitaran biokimia yang lain di dalam badan. Penyelidikan ini sering dikaitkan dengan penyelidikan sains makanan yang selalunya berfokus kepada penambahbaikan khasiat atau kandungan makanan dan dietetik yang berfokus kepada kebolehupayaan sebuah diet untuk meningkatkan kualiti kesihatan tubuh badan (melalui penyelidikan klinikal).